Najväčším snom Brooksa Rattigana je dostať sa na Yale. Našetriť peniaze na školu, byť prijatý a vypadnúť z rodného mesta, kde ho nič nedrží. Má to len jeden problém. Nie sú peniaze a otec zarába málo na to, aby ho v jeho sne mohol podporiť. Keď však jedného dňa dostane finančnú odmenu za to, že bol s mladou dievčinou na rande, skrsne v jeho hlave nápad. Spolu so svojim kamarátom vytvoria aplikáciu, na základe ktorej si ho môžu dievčatá objednať ako svoje perfektné rande. A môže byť akýkoľvek a kýmkoľvek. Rodeo? Romantika? Rapper? Najhorší chalan, aký existuje? Žiadny problém.